Bolesť ramena
Dobrý deň.Pri pohybe pravého ramena mám bodavú páliacu bolesť. Skúšala som rôzne obklady a gély no nič mi na to nepomáha.
Dobrý deň,
Ďakujeme za vašu otázku. Bolesť ramena je jednou z najčastejšie sa vyskytujúcich bolestí, pričom sa môže objaviť náhle alebo postupne. Objavuje sa ako následok zranenia (poškodenie či roztrhnutie šliach, zlomenina), preťaženia, zápalového ochorenia (zápal šliach, ochranného vaku a kĺbu) či opotrebovania ramenného kĺbu. Liečba je závislá od správnej diagnostiky zdravotného problému a závažnosti tohto stavu. Žial v našej kompetencii nie je stanoviť diagnózu ani rozhodnúť o vhodnej forme liečby. Keďže tento stav trvá dlhšie obdobie a samoliečba nepriniesla pozitívne výsledky, je potrebné navštíviť lekára (ortopéda).
Na zmiernenie bolesti sú vhodné lokálne alebo celkovo pôsobiace lieky vo forme
tabliet, kapsúl
,
náplasti
,
gélov
či krémov. Odporúčajú sa taktiež rehabilitácie alebo v niektorých prípadoch aj fixácia ramena.
Prajem skorú úľavu od ťažkostí.
S pozdravom
Mgr. Tamara Jakúbeková